Documentația dosarului de daună

De regulă, actele necesare pentru deschiderea unui dosar de daună sunt:

* în cazul accidentelor survenite pe teritoriul României în care au fost implicate două vehicule și din care au rezultat numai pagube materiale - Formularul de „Constatare amiabilă de accident” completat corespunzător sau procesul-verbal de constatare a contravenţiei și autorizația de reparație (eliberate de poliţie), în original;
* în cazul accidentelor în care au fost implicate mai mult de două vehicule – procesul-verbal de constatare a contravenţiei și autorizația de reparație (eliberate de poliţie), în original;

în cazul accidentelor soldate cu vătămări corporale - documentul tip „Anexa 2” (eliberat de poliţie) și autorizaţia de reparaţie, în original;

* asigurarea obligatorie de răspundere civilă auto - RCA a vehiculului condus de șoferul vinovat de producerea accidentului, în copie;
* permisul de conducere al conducătorului vehiculului pentru care se deschide dosarul de daună, în original și în copie;
* certificatul de înmatriculare al vehiculului pentru care se deschide dosarul de daună, în original și în copie;
* cartea de identitate a vehiculului pentru care se deschide dosarul de daună, în original și în copie, dacă este solicitată;
* în cazul în care vehiculul pentru care se deschide dosarul de daună aparţine unei persoane juridice (inclusiv societăţi de leasing) este necesar să aveţi o împuternicire/înștiinţare din partea proprietarului vehiculului.

**ATENŢIE! Asigurătorul are obligaţia înregistrării tuturor documentelor depuse la dosarul de daună.**

**Solicitați cate o copie conformă cu originalul exemplarului CA depus la asigurator si pastrați copii dupaă acesta, dar și după toate celalalte documente, adrese, declarații etc. Nu se știe cand va vor fi de folos!**

După deschiderea dosarului de daună și efectuarea constatării avariilor, asigurătorul RCA este obligat să elibereze persoanei păgubite documentul de introducere în reparație a vehiculului (numai în cazul utilizării formularului „Constatare amiabilă de accident”), un exemplar al procesului-verbal de constatare a pagubelor sau a notei de constatare, în care să se indice numărul dosarului deschis, piesele constatate ca avariate în același accident și soluţiile tehnice adoptate: înlocuire sau reparaţie și lista documentelor necesare soluţionării dosarului de daună.

Procesul-verbal de constatare a pagubelor se întocmește în două exemplare și se semnează de toate persoanele care iau parte la întocmirea acestuia. Eventualele obiecţii ale părţilor cu privire la prejudiciile constatate, precum și la soluţiile tehnice adoptate vor fi menţionate în procesul-verbal de constatare sau într-o anexă la acesta.

Pentru completarea dosarului de daună și stabilirea cu exactitate a cauzelor și împrejurărilor producerii evenimentului, asigurătorul poate solicita părţilor implicate în accident, documente suplimentare (ex. declaraţii sau copii ale actelor relevante).

Stabilirea dreptului la despăgubire se face pe baza documentelor existente în dosarul de daună - constatare amiabilă de accident, acte eliberate de persoanele care au competenţe să constate accidentele de vehicule, înștiinţare, procesul-verbal de constatare a pagubelor întocmit de asigurător sau alte mijloace de probă.

Stabilirea răspunderii în producerea unui eveniment poate fi realizată de către asigurătorii RCA, sau, în caz de litigiu, de către instanţa competentă de judecată.

In momentul depunerii formularului de constat amiabil la unul dintre asiguratori, acesta din urma va elibera documentul de intrare in reparatie a autovehiculului. Dupa depunerea formularului CA, asiguratorul va stabili vinovatia si va acorda despagubirea, dupa caz.

în cazul în care depuneți formularul CA și obtineți și documentul de intrare în reparatie de la alt asigurător decât propriul asigurator RCA, este bine sa avizați în scris și propriul asigurător RCA și sa-i transmiteti o copie lizibila a formularului de CA, alaturi de declaratia referitoare la modul de producere a accidentului si copii ale altor documente relevante cum ar fi: declarații, poze, autorizatia de reparatie, documente referitoare la identitatea martorilor sau a soferului celuilalt vehicul, la asigurarea RCA a celuilalt vehicul etc.